สิ่งที่ส่งมาด้วย 1

****

**ข้อมูลผลการจัดอันดับของประเทศไทย**

**ตามรายงานผลการวิจัย เรื่อง Doing Business 2015 ของธนาคารโลก**

**ข้อมูลผลการจัดอันดับของประเทศไทย**

**ตามรายงานผลการวิจัย เรื่อง Doing Business 2015 ของธนาคารโลก**

**--------------------------------------**

**1. Doing Business คืออะไร**

Doing Business เป็นรายงานผลการศึกษาเพื่อจัดอันดับความยาก-ง่ายในการเข้าไปประกอบธุรกิจในประเทศต่าง ๆ ทั่วโลก ซึ่งธนาคารโลกจัดทำขึ้นครั้งแรกเมื่อปี ค.ศ. 2004 สำหรับในประเทศไทยธนาคารโลกเริ่มเข้ามาสำรวจในปี ค.ศ. 2005 และในรายงานฉบับล่าสุดปี ค.ศ. 2015 มีจำนวนประเทศที่ธนาคารโลกดำเนินการสำรวจทั้งสิ้น 189 ประเทศ โดยรายงานดังกล่าวเป็นการศึกษาเกี่ยวกับขั้นตอนและระยะเวลาการให้บริการ การอำนวยความสะดวก ต้นทุนค่าใช้จ่าย และกฎหมาย กฎ ระเบียบต่าง ๆ ของรัฐว่ามีส่วนสนับสนุน หรือเป็นอุปสรรคต่อการดำเนินธุรกิจอย่างไร โดยมุ่งเน้นธุรกิจขนาดกลางและขนาดย่อม (SMEs) ซึ่งมีตัวชี้วัดในการศึกษา 10 ด้าน ครอบคลุมพื้นฐานของวงจรธุรกิจตั้งแต่การเริ่มต้นจัดตั้งธุรกิจนถึงการปิดกิจการ ธนาคารโลกเริ่มเผยแพร่รายงานผลการวิจัยเรื่อง Doing Business ได้แก่

1. การเริ่มต้นธุรกิจ (Starting a Business)

2. การขออนุญาตก่อสร้าง (Dealing with Construction Permits)

3. การขอใช้ไฟฟ้า (Getting Electricity)

4. การจดทะเบียนทรัพย์สิน (Registering Property)

5. การได้รับสินเชื่อ (Getting Credit)

6. การคุ้มครองผู้ลงทุน (Protecting Investors)

7. การชำระภาษี (Paying Taxes)

8. การค้าระหว่างประเทศ (Trading Across Boarders)

9. การบังคับให้เป็นไปตามข้อตกลง (Enforcing Contracts)

10. การแก้ปัญหาการล้มละลาย (Resolving Insolvency)

โดยมีเกณฑ์การพิจารณา 4 เรื่องหลัก ได้แก่ ขั้นตอนในการดำเนินการที่ง่าย (Easier) ระยะเวลาในการดำเนินการที่รวดเร็ว (Faster) ค่าใช้จ่ายในการดำเนินการที่ต่ำ (Cheaper) และกฎหมาย กฎ ระเบียบที่เอื้อต่อการดำเนินการ (Smarter Regulations)

**2. การวัดผลความยาก-ง่ายในการประกอบธุรกิจของธนาคารโลก**

เกณฑ์การวัดผลของธนาคารโลกจะพิจารณาใน 2 มิติ คือ ความซับซ้อนและค่าใช้จ่ายของกระบวนการดำเนินงาน และความแข็งแกร่งของกฎหมาย ซึ่งการศึกษาเกณฑ์การวัดผลจะทำให้ทราบถึงประเด็นที่ประเทศไทยควรดำเนินการปรับปรุง ซึ่งแต่ละด้านมีเกณฑ์การวัดผล ดังนี้

| **ด้าน** | **ประเด็นการวัด** |
| --- | --- |
| ความซับซ้อนและค่าใช้จ่ายของกระบวนการดำเนินงาน | |
| 1. ด้านเริ่มต้นธุรกิจ | ขั้นตอน ระยะเวลา ค่าใช้จ่าย และทุนจดทะเบียนขั้นต่ำในการจัดตั้งบริษัทจำกัด |
| 2. ด้านการขออนุญาตก่อสร้าง | ขั้นตอน ระยะเวลา ค่าใช้จ่ายที่เป็นทางการในการขออนุญาตก่อสร้างคลังสินค้าโดยมุ่งเน้นการวัดคุณภาพของกฎหมาย กฎ ระเบียบในการก่อสร้างอาคาร   * ความชัดเจนของกฎหมาย กฎ ระเบียบในการก่อสร้างอาคาร เช่น สามารถคุ้มครองประชาชนจากการก่อสร้างที่ผิดพลาด สามารถปรับตัวให้ทันกับการเปลี่ยนแปลงทางเศรษฐกิจและเทคโนโลยี * ผู้มีอำนาจในการอนุมัติแบบ * คุณภาพของการตรวจสอบการดำเนินการในกระบวนการก่อน ระหว่าง และหลังก่อสร้าง * คุณสมบัติของผู้เชี่ยวชาญในการตรวจแบบแปลน หรือตรวจสอบการก่อสร้าง |
| 3. ด้านการขอใช้ไฟฟ้า | ขั้นตอน ระยะเวลา ค่าใช้จ่ายในการในการขอติดตั้งไฟฟ้า โดยมุ่งเน้นความน่าเชื่อถือของการจ่ายไฟฟ้า เช่น ระยะเวลที่ไฟดับ ความถี่ที่เกิดไฟฟ้าดับ |
| 4. ด้านการจดทะเบียนทรัพย์สิน | ขั้นตอน ระยะเวลา ค่าใช้จ่ายในการโอนทรัพย์สิน โดยมุ่งเน้นคุณภาพของระบบบริหารจัดการที่ดิน   * ความน่าเชื่อถือของข้อมูลในเอกสารที่ดิน (Reliabilityof informationon property titles) * ความโปร่งใส (transparency)เช่น การเปิดเผยข้อมูลเกี่ยวกับที่ดินต่อสาธารณะ ข้อมูลค่าธรรมเนียม กระบวนการทำธุรกรรมในที่ดินเข้าถึงง่ายหรือไม่ * ความครอบคลุมพื้นที่ (geographic coverage)เช่น ความครอบคลุมของระบบแผนที่ที่ดินเพื่อคุ้มครองสิทธิในทรัพย์สิน * ระบบบริหารจัดการที่ดิน (land administrationsystems) เช่น วิธีการแก้ปัญหาข้อพิพาทในที่ดิน ขอบเขตความรับผิดชอบของหน่วยงานที่เกี่ยวข้อง |
| 5. ด้านการชำระภาษี | จำนวนประเภทภาษีที่บริษัทเอกชนต้องจ่าย ระยะเวลาที่ใช้ในการยื่นชำระภาษี และอัตราภาษีโดยรวมทุกประเภทภาษี โดยมุ่งเน้นประสิทธิภาพของกระบวนการชำระภาษี   * ภาระในการเตรียมการ การยื่นภาษี และการจ่ายภาษี ใน 3 ประเภทหลัก คือ ภาษีกำไรของบริษัท ภาษีเพื่อการบริโภค และภาษีเกี่ยวกับแรงงาน * ประสิทธิภาพกระบวนการหลังการยื่นแบบ เช่น ตรวจสอบภาษี   คืนภาษี การอุทธรณ์ภาษี |
| 6. ด้านการค้าระหว่างประเทศ | เอกสารที่ต้องใช้ ระยะเวลา ค่าใช้จ่ายในการนำเข้า – ส่งออกสินค้า  ทางเรือ |
| ความแข็งแกร่งของกฎหมาย | |
| 7. ด้านการได้รับสินเชื่อ | กฎหมายเกี่ยวกับการใช้สินทรัพย์หมุนเวียนมาเป็นหลักประกัน และระบบการจัดเก็บข้อมูลเครดิต โดยมุ่งเน้นประเด็นการวัด ดังนี้   * ดัชนีความแข็งแกร่งของสิทธิทางกฎหมาย (สิทธิทางกฎหมายของผู้กู้และผู้ให้กู้ในการค้ำประกันและการแบ่งปันข้อมูลเครดิต)   - กฎหมายหลักประกันและกฎหมายล้มละลายอำนวยความสะดวกในการขอสินเชื่อหรือไม่  - การบูรณาการกฎหมายที่เกี่ยวข้องกับการคุ้มครองสิทธิของเจ้าหนี้และลูกหนี้ เช่น การบูรณาการระบบการประกันหนี้  - การจดทะเบียนหลักประกัน   * ดัชนีความลึกของข้อมูลเครดิต   - ความครอบคลุม ขอบเขต และการเข้าถึงข้อมูลเครดิตที่จัดเก็บโดยภาครัฐ และภาคเอกชน |
| 8. ด้านการคุ้มครองผู้ลงทุน | สิทธิของผู้ถือหุ้นเสียงข้างน้อยในการทำรายการที่เกี่ยวโยงกัน (related-partytransactions) และการกำกับดูแลกิจการ (Corporate Governance) โดยมุ่งเน้นประเด็นการวัด ดังนี้   * สิทธิของผู้ถือหุ้นและบทบาทในการตัดสินใจ เช่น การแต่งตั้ง ไล่สมาชิก ออกหุ้นใหม่ แก้ไขเพิ่มเติมข้อบังคับบริษัท * โครงสร้างของระบบธรรมาภิบาล เช่น CEO สามารถเป็นประธาน * คณะกรรมการบริหารได้หรือไม่ กำหนดจำนวนขั้นต่ำของกรรมการที่เป็นอิสระในคณะกรรมการ กฎระเบียบเกี่ยวกับการถือหุ้นข้ามหน่วยงาน * ความโปร่งใส เช่น การเปิดเผยข้อมูลทางการเงินของบริษัท ค่าตอบแทนของผู้บริหาร * การจัดสรรค่าใช้จ่ายทางกฎหมาย เช่น สิทธิของผู้ถือหุ้นในการขอคืนค่าใช้จ่ายทางกฎหมาย |
| 9. ด้านการบังคับให้เป็นไปตาม  ข้อตกลง | ขั้นตอน ระยะเวลา ค่าใช้จ่ายในการระงับข้อพิพาททางแพ่ง โดย  มุ่งเน้นคุณภาพของระบบการพิจารณาคดี ดังนี้   * ประสิทธิภาพของศาล เช่น การยื่นฟ้องทางอิเล็กทรอนิกส์การบริหารงานคดีทางอิเล็กทรอนิกส์ การกำหนดแนวทางในการดำเนินคดีกระบวนการให้บริการทางอิเล็กทรอนิกส์ * คุณภาพของการพิจารณาคดี เช่น ศาลชำนัญพิเศษ การระงับ   ข้อพิพาทโดยอนุญาโตตุลาการ การไกล่เกลี่ยโดยสมัครใจ การไต่สวน การเลื่อนการนั่งพิจารณา การเผยแพร่ผลการตัดสิน |
| 10.ด้านการแก้ปัญหาการ  ล้มละลาย | ระยะเวลา ค่าใช้จ่าย และอัตราเงินทีได้คืนในคดีล้มละลาย และความแข็งแกร่งของกรอบการทำงานในกระบวนการล้มละลาย  วัดความแข็งแกร่งของกรอบการทำงานในกระบวนการล้มละลาย  มุ่งเน้น 4 เรื่อง ได้แก่   * การเริ่มต้นกระบวนการล้มละลาย (ลูกหนี้และเจ้าหนี้มีสิทธิเริ่มดำเนินการชำระบัญชี หรือปรับโครงสร้างองค์กรหรือไม่ * วิธีการบริหารทรัพย์สินของลูกหนี้ (เช่น เจ้าหนี้สามารถตรวจสอบสัญญาของลูกหนี้ในระหว่าง กระบวนการล้มละลาย การให้สินเชื่อภายหลังกระบวนการล้มละลาย การจัดลำดับความสำคัญของเจ้าหนี้ภายหลังกระบวนการล้มละลาย) * กระบวนการอนุมัติสำหรับการปรับโครงสร้างหนี้ * สิทธิของเจ้าหนี้ในการเข้ามามีส่วนร่วมในกระบวนการล้มละลาย (ฟ้องร้อง หรือ ตัดสินใจในสถานการณ์ที่จะส่งผลกระทบต่อเจ้าหนี้   แต่ละราย) |

**3. ผลการจัดอันดับประเทศไทยเปรียบเทียบกับประเทศที่ได้รับการจัดอันดับให้อยู่ในอันดับที่ 1 ของโลก**

การเปรียบเทียบผลการจัดอันดับของประเทศไทยกับประเทศที่ได้รับการจัดอันดับให้อยู่ในอันดับที่ 1 ของโลก ปี ค.ศ. 2015 โดยการเปรียบเทียบจะใช้ค่า DTF (หมายถึง ค่าระยะห่างของผลการดำเนินการจากประเทศที่เป็น Best Practice) เพื่อให้สามารถจำแนกความเร่งด่วนในแต่ละด้านที่ประเทศไทยจะดำเนินการปรับปรุง

| **ตัวชี้วัดที่ใช้ในการจัดอันดับแต่ละด้าน** | **ผลของประเทศไทย**  **DB2015** | **อันดับที่ 1**  **ของโลก**  **DB 2015** | **Best Practices**  **รายตัวชี้วัดย่อย** |
| --- | --- | --- | --- |
| **1. ด้านการเริ่มต้นธุรกิจ** | **75**  **(DTF =87.98)** | **นิวซีแลนด์**  **(DTF = 100.00)** |  |
| จำนวนขั้นตอนในการเริ่มต้นธุรกิจ (ขั้นตอน) | 4 | 1 | แคนาดา/นิวซีแลนด์ (1) |
| ระยะเวลาในการดำเนินการ (วัน) | 27.5 | 0.5 | นิวซีแลนด์ (0.5) |
| ค่าใช้จ่ายในการดำเนินการ (ร้อยละของรายได้ประชาชาติต่อหัว) | 6.6 | 0.3 | สโลวาเนีย (0.0) |
| ทุนจดทะเบียนขั้นต่ำ (ร้อยละของรายได้ประชาชาติต่อหัว) | 0 | 0 | ออสเตรเลีย/โคลัมเบีย (0.0) |
| **2. ด้านการขออนุญาตก่อสร้าง** | **6**  **(DTF = 88.77)** | **ฮ่องกง** |  |
| จำนวนขั้นตอนในการขออนุญาตก่อสร้างโกดังสินค้า (ขั้นตอน) | 7 | 5 | ฮ่องกง (5) |
| ระยะเวลาในการดำเนินการ (วัน) | 113 | 66 | สิงคโปร์ (66) |
| ค่าใช้จ่ายในการดำเนินการ(ร้อยละของรายได้ประชาชาติต่อหัว) | 0.1 | 0.4 | กาตาร์ (0.0) |
| **3. ด้านการขอใช้ไฟฟ้า** | **12**  **(DTF = 91.71)** | **เกาหลีใต้** |  |
| จำนวนขั้นตอนในการขอใช้ไฟฟ้า (ขั้นตอน) | 4 | 3 | เยอรมนี/เกาหลีใต้ (3) |
| ระยะเวลาในการดำเนินการ (วัน) | 35 | 18 | เกาหลีใต้ (18) |
| ค่าใช้จ่ายในการดำเนินการ(ร้อยละของรายได้ประชาชาติต่อหัว) | 66.1 | 41.1 | ญี่ปุ่น (0.0) |
| **4. ด้านการจดทะเบียนทรัพย์สิน** | **28**  **(DTF = 83.04)** | **จอร์เจีย** |  |
| จำนวนขั้นตอนตามกฎหมายที่จำเป็นในการจดทะเบียนทรัพย์สิน (ขั้นตอน) | 2 | 1 | จอร์เจีย/นอร์เวย์/โปรตุเกส/สวีเดน (1) |
| ระยะเวลาในการดำเนินการ (วัน) | 2 | 1 | จอร์เจีย/นิวซีแลนด์/โปรตุเกส (1) |
| ค่าใช้จ่ายในการดำเนินการ(ร้อยละของมูลค่าทรัพย์สิน) | 6.3 | 0.1 | ซาอุดิอารเบีย (0.0) |
| **5. ด้านการได้รับสินเชื่อ** | **89**  **(DTF = 45.00)** | **นิวซีแลนด์** |  |
| ดัชนีความแข็งแกร่งของสิทธิทางกฎหมาย (0-12) | 3 | 12 | โคลัมเบีย/มอนเตร เนโกร/นิวซีแลนด์ (12) |
| ดัชนีความลึกของข้อมูลเครดิต (0-8) | 6 | 8 | เอกวาดอร์/อังกฤษ (8) |
| **6. การคุ้มครองผู้ลงทุน** | **25**  **(DTF = 65.83)** | **นิวซีแลนด์** |  |
| ดัชนีด้านกฎระเบียบเกี่ยวกับผลประโยชน์ทับซ้อน | 7.7 | 9.3 | - |
| ดัชนีด้านธรรมาภิบาลของผู้ถือหุ้น) | 5.5 | 7.0 | - |
| **7. ด้านการชำระภาษี** | **62**  **(DTF = 77.99)** | **สหรัฐอาหรับ**  **เอมิเรตส์** |  |
| จำนวนของภาษีที่ต้องจ่าย (รายการ) | 22 | 4 | ฮ่องกง/  ซาอุดิอารเบีย (3) |
| ระยะเวลาโดยรวมของการจ่ายภาษี (ชั่วโมง) | 264 | 12 | สิงคโปร์ (49) |
| อัตราร้อยละของภาษีที่ต้องชำระเมื่อเทียบกับรายได้(% profit) | 26.9 | 14.8 | สิงคโปร์ (26.1) |
| **8. ด้านการค้าระหว่างประเทศ** | **36**  **(DTF = 83.57)** | **สิงคโปร์** |  |
| 8.1) การส่งออก |  |  |  |
| * จำนวนเอกสารที่ใช้ | 5 | 3 | ฝรั่งเศส/ไอร์แลนด์ (2) |
| * เวลาที่ใช้ในการส่งออก (วัน) | 14 | 6 | เดนมาร์ก/เอสโตเนีย/สิงคโปร์ (6) |
| * ค่าใช้จ่ายที่ใช้ในการส่งออก   (US$ per container) | 595 | 460 | ติมอร์เลสเต (410) |
| 8.2) การนำเข้า |  |  |  |
| * จำนวนเอกสารที่ใช้ | 5 | 3 | ฝรั่งเศส/ไอร์แลนด์ (2) |
| * เวลาที่ใช้ในการนำเข้า (วัน) | 13 | 4 | สิงคโปร์ (4) |
| * ค่าใช้จ่ายที่ใช้ในการนำเข้า * (US$ per container) | 760 | 440 | สิงคโปร์ (368.4) |
| **9. ด้านการบังคับให้เป็นไปตามข้อตกลง** | **25**  **(DTF = 70.05)** | **สิงคโปร์** |  |
| จำนวนขั้นตอนการทำงาน (ขั้นตอน) | 36 | 21 | สิงคโปร์ (21) |
| ระยะเวลา (วัน) | 440 | 150 | สิงคโปร์ (150) |
| ค่าใช้จ่าย (% ของมูลค่าหนี้) | 15 | 25.8 | ภูฎาน (0.1) |
| **10. ด้านการแก้ปัญหาการล้มละลาย** | **45**  **(DTF = 58.73)** | **ฟินแลนด์** |  |
| ระยะเวลา (ปี) | 2.7 | 0.9 | ฟินแลนด์ (0.6) |
| ค่าใช้จ่าย (ร้อยละของมูลค่าอสังหาริมทรัพย์) | 36 | 4 | ฟินแลนด์ (4) |
| อัตราเงินที่ได้คืน (cents on the dollar) | 42.3 | 90.2 | ญี่ปุ่น (92.9) |
| ดัชนีความแข็งแกร่งของกรอบการทำงานในเรื่องการล้มละลาย (0-16) | 11.5 | 14.5 | - |

**4. ผลการดำเนินการปรับปรุงบริการของหน่วยงานภาครัฐที่สำคัญที่มีผลต่ออันดับของประเทศไทย**

| **ปี** | **อันดับ** | **การดำเนินการสำคัญที่มีผลต่ออันดับของประเทศไทย**  **(ข้อมูลจากการสำรวจของธนาคารโลก)** |
| --- | --- | --- |
| 2005 | 20 (145 ปท.) | - |
| 2006 | 20 (155 ปท.) | จัดตั้งคณะทำงานปรับปรุงการให้บริการเพื่อเพิ่มขีดความสามารถในการแข่งขันของประเทศ 9 คณะ ครอบคลุมตัวชี้วัด 10 ด้าน ของรายงานผลการวิจัยเรื่อง Doing Business |
| 2007 | 18 (175 ปท.) | - |
| 2008 | 15 (178 ปท.) | - |
| 2009 | 13 (181 ปท.) | 1. ด้านการจดทะเบียนทรัพย์สิน : รัฐบาลมีนโยบายกระตุ้นเศรษฐกิจโดย ลดค่าธรรมเนียมการโอนทรัพย์สินจาก 2% เหลือ 0.01% และลดภาษีธุรกิจเฉพาะจาก 3.3% เหลือ 0.11% ทำให้ค่าธรรมเนียมการโอนโดยรวมลดลงจากร้อยละ 6.3 เหลือ 1.13 ของมูลค่าทรัพย์สิน (ค่าธรรมเนียมในการจดทะเบียน ร้อยละ 0.01 ภาษีเงินได้นิติบุคคล ร้อยละ 1 และภาษีธุรกิจเฉพาะ ร้อยละ 0.11) 2. ด้านการคุ้มครองผู้ลงทุน : เพิ่มหน้าที่และการเยียวยาผู้บริหารในกรณีของ related-party transactions 3. ด้านการชำระภาษี : พัฒนาวิธีการชำระภาษีผ่านระบบออนไลน์ลดอัตราภาษีเงินได้นิติบุคคล จากร้อยละ 30 เหลือร้อยละ 25 ของกำไรสุทธิสำหรับบริษัทที่จดทะเบียนเข้าใหม่เป็นบริษัทในตลาดหลักทรัพย์ เป็นเวลา 3 รอบระยะเวลาบัญชีต่อเนื่องกัน 4. ด้านการค้าระหว่างประเทศ : ปรับปรุงระบบการแลกเปลี่ยนเอกสารทางธุรกิจระหว่างบริษัทคู่ค้า (Electronic Data Interchange : EDI) เพื่อ ลดระยะเวลาและเอกสารสำหรับการส่งออกและนำเข้า |
| 2010 | 12 (183 ปท.) | ด้านการเริ่มต้นธุรกิจ กรมพัฒนาธุรกิจการค้าได้ประกาศใช้พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 18) พ.ศ. 2551 โดยมีผลบังคับใช้เมื่อเดือนกรกฎาคม 2551 มาตรา 1111/1 ให้สามารถจดทะเบียนหนังสือบริคณห์สนธิ และจดทะเบียนบริษัทไปพร้อมกันภายในวันเดียวก็ได้ |
| 2011 | 19 (183 ปท.) | 1. ด้านการจดทะเบียนทรัพย์สิน รัฐบาลได้ยกเลิกนโยบายการลดค่าธรรมเนียมการโอนทำให้มีค่าธรรมเนียมสูงขึ้นเป็นร้อยละ 4.3 และเพิ่มขึ้นเป็นร้อยละ 6.3 ในปัจจุบัน 2. ธนาคารโลกได้มีการปรับฐานการประเมินผลเพื่อจัดอันดับประเทศต่าง ๆ จากปี ค.ศ. 2010 ที่ประเมินผลจากตัวชี้วัด 10 ด้าน เป็นการประเมินผลจากตัวชี้วัด 9 ด้าน โดยตัดด้านการจ้างงานออก ทำให้มีการปรับฐานการจัดอันดับใหม่ |
| 2012 | 17 (183 ปท.) | 1. ด้านการเริ่มต้นธุรกิจ : กรมพัฒนาธุรกิจการค้า กรมสรรพากร และสำนักงานประกันสังคม ร่วมกันดำเนินการโครงการพัฒนาระบบเชื่อมโยงข้อมูลการเริ่มต้นธุรกิจ (e –Starting Business) โดยสามารถเปิดให้บริการ ณ จุดเดียว (Single Point) โดยให้กรมพัฒนาธุรกิจการค้าให้บริการจดทะเบียนนิติบุคคล พร้อมขอเลขประจำตัวผู้เสียภาษีอากรและเลขที่บัญชีนายจ้างได้ โดยใช้แบบฟอร์มร่วมกัน (Single Form) และเอกสารประกอบชุดเดียวกัน (Single Document) 2. ธนาคารโลกได้เพิ่มตัวชี้วัดเรื่องการขอใช้ไฟฟ้าซึ่งแยกออกมาจากตัวชี้วัดด้านการขออนุญาตก่อสร้าง ทำให้มีตัวชี้วัดเป็น 10 ด้าน จนถึงปัจจุบัน |
| 2013 | 18 (185 ปท.) | กรมสวัสดิการและคุ้มครองแรงงานมอบอำนาจให้เจ้าหน้าที่กรมพัฒนาธุรกิจการค้า สามารถรับรองสำเนาข้อบังคับเกี่ยวกับการทำงานตาม ม.108 แห่ง พ.ร.บ.คุ้มครองแรงงาน พ.ศ. 2541 แทนเจ้าพนักงานตรวจแรงงาน ได้ตามคำสั่งที่ออกโดยกรมสวัสดิการและคุ้มครองแรงงานที่ 611/2554 ลงวันที่ 20 กันยายน 2554 |
| 2014 | 18 (189 ปท.) | ด้านการชำระภาษี : กฎกระทรวงกำหนดอัตราเงินสมทบกองทุนประกันสังคม  พ.ศ. 2556 กำหนดให้ลดอัตราเงินสมทบนายจ้างและผู้ประกันตนจากเดิม  ในอัตราร้อยละ 5 เป็นฝ่ายละร้อยละ 4 ของค่าจ้าง |
| 2015 | 26 (189 ปท.) | ด้านการขออนุญาตก่อสร้าง : กรุงเทพมหานคร ได้มีการจัดตั้งศูนย์ให้บริการ ขออนุญาตก่อสร้างแบบเบ็ดเสร็จ ณ สำนักงานเขต และได้มอบอำนาจให้สำนักงานเขตสามารถพิจารณาอนุญาตตึกสูงตั้งแต่8 ชั้นลงมาเพื่อความรวดเร็วในการพิจารณาขออนุญาตก่อสร้าง |

**5. การวิเคราะห์โอกาสในการปรับปรุงของประเทศไทยเพื่อเพิ่มขีดความสามารถในการประกอบธุรกิจของ**

**ประเทศไทย ตามรายงานผลการวิจัย เรื่อง Doing Business ของธนาคารโลก**

จากการศึกษาข้อมูลผลการจัดอันดับของประเทศไทยตามรายงานผลการวิจัยเรื่อง Doing Business 2015 พบว่า ในตัวชี้วัดทั้ง 10 ด้าน ตามวงจรธุรกิจ ประเทศไทยมีโอกาสในการปรับปรุงที่สำคัญ ดังนี้

| **ด้าน** | **ประเด็นการวัด** | **โอกาสในการปรับปรุง** |
| --- | --- | --- |
| 1. ด้านการ  เริ่มต้นธุรกิจ | ขั้นตอน ระยะเวลา ค่าใช้จ่าย และทุนจดทะเบียนขั้นต่ำในการจัดตั้งบริษัทจำกัด | * เป็นด้านที่มีการปฏิรูปการบริการ และสามารถลดขั้นตอนลงจาก5ขั้นตอน เหลือ 4 ขั้นตอน เนื่องมาจากกรมพัฒนาธุรกิจการค้าร่วมกับกรมสรรพากร สำนักงานประกันสังคม กรมสวัสดิการและคุ้มครองแรงงานดำเนินการรวมขั้นตอนการนำส่งสำเนาข้อบังคับเกี่ยวกับการทำงานของกรมสวัสดิการและคุ้มครองแรงงานไว้ในกระบวนการจดทะเบียนจัดตั้งบริษัท ทำให้ธุรกิจสามารถ   จดทะเบียนจัดตั้งบริษัท พร้อมได้เลขทะเบียนนิติบุคคล เลขประจำตัวผู้เสียภาษี และเลขที่บัญชีนายจ้าง และยื่นสำเนาข้อบังคับเกี่ยวกับการทำงาน ณ กรมพัฒนาธุรกิจการค้าได้ ณ จุดเดียว   * ประเทศไทยยังคงมีระยะเวลาที่ใช้ในการดำเนินการสูง ซึ่งระยะเวลาที่ใช้มากที่สุด คือ ระยะเวลาในการอนุมัติข้อบังคับเกี่ยวกับการทำงานของกรมสวัสดิการและคุ้มครองแรงงานที่ใช้เวลามากถึง 21 วัน จากเวลารวม 27.5 วัน |
| 2. ด้านการ  ขออนุญาต  ก่อสร้าง | ขั้นตอน ระยะเวลา ค่าใช้จ่ายที่เป็นทางการในการขออนุญาตก่อสร้างคลังสินค้า | ระยะเวลาในการขออนุญาตก่อสร้าง (นับตั้งแต่การยื่น  คำขอจนถึงการเปิดใช้อาคาร) รวมถึงติดตั้งน้ำประปานานถึง 113 วัน ทั้งนี้ เป็นผลมาจาก 3 ขั้นตอนที่ใช้ระยะเวลามาก ได้แก่ ขั้นตอนการขอใบอนุญาตก่อสร้าง ซึ่งใช้ระยะเวลาถึง 45 วัน ขั้นตอนการแจ้งชื่อผู้ควบคุมงานภายหลังจากได้รับใบอนุญาตก่อสร้าง ใช้ระยะเวลา 30 วัน และขั้นตอนการตรวจสอบและรับรองการใช้อาคารเมื่อก่อสร้างแล้วเสร็จ ใช้เวลา 30 วัน |
| 3. ด้านการ  ขอใช้ไฟฟ้า | ขั้นตอน ระยะเวลา ค่าใช้จ่ายในการในการขอติดตั้งไฟฟ้า | ระยะเวลาในการยื่นคำขอติดตั้งไฟฟ้าและเชื่อมต่อไฟฟ้าภายนอกนานถึง 35วัน |
| 4. ด้านการ  จดทะเบียน  ทรัพย์สิน | ขั้นตอน ระยะเวลา ค่าใช้จ่ายในการโอนทรัพย์สิน | ค่าธรรมเนียมในการจดทะเบียนทรัพย์สินสูงถึง ร้อยละ 6.3 (ค่าธรรมเนียมในการจดทะเบียน ร้อยละ 2 ภาษีเงินได้นิติบุคคล ร้อยละ 1และภาษีธุรกิจเฉพาะ ร้อยละ 3.3) |
| 5. ด้านการ  ได้รับสินเชื่อ | กฎหมายเกี่ยวกับการใช้สินทรัพย์หมุนเวียนมาเป็นหลักประกัน และระบบการจัดเก็บข้อมูลเครดิต | การวัดผลในด้านนี้ ธนาคารโลกจะวัดใน 2 ดัชนี ซึ่งประเทศไทยยังขาดคะแนนในประเด็น ดังนี้  1. ด้านความแข็งแกร่งของสิทธิทางกฎหมาย  (3คะแนน เต็ม 12 คะแนน) ขาดคะแนน ในเรื่องดังนี้  (1) ขาดการบูรณาการหรือรวมกฎหมายที่เกี่ยวข้องกับความปลอดภัยทางการเงินเพื่อบังคับใช้ให้มีความเท่าเทียมต่อสิทธิประโยชน์ที่มีหลักประกันในสินทรัพย์หมุนเวียนที่ยังเหลืออยู่  (2) กฎหมายไม่อนุญาตให้ธุรกิจใช้หลักประกันที่ไม่ต้องส่งมอบการครอบครองเป็นสินทรัพย์หมุนเวียนเพียงประเภทเดียว เช่น ลูกหนี้การค้า หรือสินค้าคงเหลือ โดยไม่ต้องมีการระบุรายละเอียดของทรัพย์สินที่เป็นหลักประกันนั้น  (3) กฎหมายไม่อนุญาตให้ธุรกิจใช้หลักประกันที่ไม่ต้องส่งมอบการครองครองเป็นทรัพย์สินทั้งหมดของธุรกิจ โดยไม่ต้องมีการระบุรายละเอียดของทรัพย์สินที่เป็นหลักประกันนั้น  (4) สิทธิในหลักประกันไม่ครอบคลุมไปถึงทรัพย์สินที่จัดหาได้ในอนาคต รวมถึงสินค้า และสินค้าทดแทนสินค้าเดิมอื่น  (5) ไม่มีหน่วยงานจดทะเบียนหลักประกันที่เป็นหน่วยงานเดียวกันทั่วประเทศ ตามประเภทของทรัพย์สิน โดยมีการจัดดัชนีตามชื่อของผู้ให้สิทธิในหลักประกัน  (6) ไม่มีการแจ้งหลักประกันที่เป็นทรัพย์สินที่เหลืออยู่เพื่อความเท่าเทียมในการจดทะเบียนหลักประกันเพิ่มเติม  (7) หลักทรัพย์ค้ำประกันที่เหลืออยู่ไม่สามารถจดทะเบียน แก้ไขเพิ่มเติม ยกเลิก และสืบค้นผ่านระบบออนไลน์โดยบุคคลที่ 3  (8) ไม่มีการกำหนดสิทธิให้เจ้าหนี้ที่มีหลักประกันไม่ต้องพักการชำระหนี้ เมื่อศาลมีคำสั่งรับคำร้องขอฟื้นฟูกิจการ  (9) กฎหมายไม่อนุญาตให้ทั้งสองฝ่ายตกลงให้เจ้าหนี้สามารถบังคับสิทธิในหลักประกันนอกกระบวนการศาลได้และกฎหมายอนุญาตให้เจ้าหนี้ที่มีหลักประกันที่จะขายหลักประกันผ่านการประมูลภาครัฐและภาคเอกชน  2. ด้านความลึกของข้อมูลเครดิต (6 คะแนน เต็ม 8 คะแนน) ขาดคะแนน ในเรื่องดังนี้  (1) ประเทศไทยยังไม่มีการจัดเก็บและเผยแพร่ข้อมูลผู้ค้าปลีกและข้อมูลจากบริษัทผู้ให้บริการสาธารณูปโภค เนื่องจากขอบเขตของกฎหมายว่าด้วยการประกอบธุรกิจข้อมูลเครดิตในประเทศไทย ได้จำกัดประเภทของสถาบันการเงินที่เป็นสมาชิก ซึ่งผู้ค้าปลีกและบริษัทผู้ให้บริการสาธารณูปโภคไม่ถือเป็นสถาบันการเงินที่จะเป็นสมาชิกอันจะส่งข้อมูลให้บริษัทข้อมูลเครดิตจัดเก็บได้  (2) ยังไม่มีการให้บริการคะแนนเครดิตโดยเครดิตบูโรไม่ว่าของรัฐหรือเอกชนแก่ธนาคารและสถาบันแก่ธนาคารและสถาบันการเงินให้ช่วยในการวิเคราะห์ลูกค้าผู้กู้ได้ดียิ่งขึ้น แต่ปัจจุบันบริษัทข้อมูลเครดิตได้พัฒนาระบบสำหรับการให้บริการคะแนนเครดิตเรียบร้อยแล้วแต่ยังไม่ได้เริ่มให้บริการแก่สถาบันการเงิน เนื่องจากอยู่ระหว่างการพิจารณาออกประกาศกำหนดแนวทางการให้บริการคะแนนเครดิตแก่สถาบันการเงินโดยคณะกรรมการคุ้มครองข้อมูลเครดิต |
| 6. ด้านการ  คุ้มครอง  ผู้ลงทุน | สิทธิของผู้ถือหุ้นเสียงข้างน้อยในการทำรายการที่เกี่ยวโยงกัน (related-party transactions) และการกำกับดูแลกิจการ (Corporate Governance) | การวัดผลในด้านนี้ ธนาคารโลกจะวัดใน 6 ดัชนี ได้แก่  1) ดัชนีการเปิดเผยข้อมูล  2) ดัชนีความรับผิดต่อความเสียหายที่เกิดขึ้นโดย  กรรมการบริษัท  3) ดัชนีความง่ายในการฟ้องร้องของผู้ถือหุ้น  4) ดัชนีสิทธิของผู้ถือหุ้น  5) ดัชนีความแข็งแกร่งของโครงสร้างการบริหารจัดการ  บริษัทที่ดี  6) ดัชนีความโปร่งใสในการบริหารจัดการบริษัท  ซึ่งประเทศไทยยังขาดคะแนนในหลายประเด็น อาทิ  **ดัชนีสิทธิของผู้ถือหุ้น** ยังขาดการดำเนินการในเรื่อง ดังนี้  1) ผู้ถือหุ้นของบริษัทมหาชนและบริษัทจำกัดต้องสามารถขอแก้ไขเพิ่มเติมหนังสือบริคณห์สนธิหรือข้อบังคับของบริษัทด้วยคะแนนเสียงมากกว่ากึ่งหนึ่ง (51%) แต่กฎหมายไทยกำหนดให้ทั้งกรณีบริษัทมหาชนจำกัดและบริษัทจำกัดต้องใช้มติที่ประชุมผู้ถือหุ้นไม่น้อยกว่าสามในสี่ (75%)  2) ผู้ถือหุ้นของบริษัทมหาชนจำกัดและบริษัทจำกัดจำนวน 10% จะต้องสามารถเรียกประชุมวิสามัญได้ แต่กฎหมายไทยกำหนดให้ผู้ถือหุ้นของบริษัทมหาชนจำกัดและบริษัทจำกัดต้องรวมตัวกันให้ได้ 20 % จึงจะสามารถเรียกประชุมวิสามัญได้  **ดัชนีความแข็งแกร่งของโครงสร้างการบริหารจัดการบริษัทที่ดี**  1) คณะกรรมการของบริษัทมหาชนจำกัดและบริษัทจำกัดต้องมีกรรมการอิสระประกอบอยู่ด้วย แต่ประมวลกฎหมายแพ่งและพาณิชย์ไม่ได้กำหนดให้บริษัทจำกัดจะต้องจัดให้มีกรรมการอิสระ  2) บริษัทมหาชนจำกัดและบริษัทจำกัดต้องมี audit committee แยกต่างหาก แต่ประมวลกฎหมายแพ่งและพาณิชย์ไม่ได้กำหนดให้บริษัทจำกัดจะต้องจัดให้มี audit committee  3) ผู้ที่เข้าครอบงำกิจการของบริษัทมหาชนจำกัดและบริษัทจำกัดตั้งแต่ 50% ขึ้นไป จะต้องทำคำเสนอซื้อหุ้นทั้งหมดของบริษัทจากผู้ถือหุ้นเดิม แต่ประมวลกฎหมายแพ่งและพาณิชย์ไม่ได้กำหนดให้ผู้ที่เข้าครอบงำกิจการของบริษัทจำกัดตั้งแต่ 50% ขึ้นไป จะต้องทำคำเสนอซื้อหุ้นทั้งหมดของบริษัทจากผู้ถือหุ้นเดิม  4) ทั้งบริษัทมหาชนจำกัดและบริษัทจำกัดจะถือหุ้นไขว้ระหว่างกันได้ไม่เกิน 10 % แต่ประมวลกฎหมายแพ่งและพาณิชย์ไม่มีบทบัญญัติจำกัดเรื่องการถือหุ้นไขว้ของบริษัทจำกัด  **ดัชนีความโปร่งใสในการบริหารจัดการบริษัท** ยังขาดการดำเนินการในเรื่อง ดังนี้  1) ทั้งบริษัทมหาชนจำกัดและบริษัทจำกัดจะต้องเปิดเผยรายชื่อผู้ถือหุ้นรายใหญ่ (ถือหุ้นตั้งแต่ 10% ขึ้นไป) แต่ประมวลกฎหมายแพ่งและพาณิชย์ไม่ได้กำหนดให้บริษัทจำกัดจะต้องเปิดเผยข้อมูลดังกล่าว  2) ทั้งบริษัทมหาชนจำกัดและบริษัทจำกัดจะต้องเปิดเผยข้อมูลของกรรมการเกี่ยวกับอำนาจในการบริหารจัดการบริษัทอื่น และข้อมูลพื้นฐานเกี่ยวกับประสบการณ์ทำงานของคณะกรรมการบริษัท แต่ประมวลกฎหมายแพ่งและพาณิชย์ไม่ได้กำหนดให้บริษัทจำกัดต้องเปิดเผยข้อมูลดังกล่าว  3) ทั้งบริษัทมหาชนจำกัดและบริษัทจำกัดจะต้องเปิดเผยค่าตอบแทนรายบุคคลของผู้จัดการ แต่ประมวลกฎหมายแพ่งและพาณิชย์ไม่ได้กำหนดให้บริษัทจำกัดต้องเปิดเผยข้อมูลดังกล่าว |
| 7. ด้านการ  ชำระภาษี | จำนวนประเภทภาษีที่บริษัทเอกชนต้องจ่าย ระยะเวลาที่ใช้ในการ  ยื่นชำระภาษี และอัตราภาษีโดยรวมทุกประเภทภาษี | จำนวนครั้งในการชำระภาษี และระยะเวลาในการชำระภาษีสูง (22ครั้งต่อปี และ 264ชั่วโมงต่อปี) ซึ่งเป็นผลมาจากผู้ประกอบการต้องชำระภาษีและค่าธรรมเนียมให้รัฐ หลายประเภท (12 ประเภท ได้แก่ ภาษีเงินได้นิติบุคคล เงินสมทบประกันสังคม ภาษีธุรกิจเฉพาะ ภาษีโรงเรือนและที่ดิน ภาษีน้ำมัน ภาษีโฆษณา กองทุนเงินทดแทน ภาษีรถยนต์ อากรแสตมป์ ภาษีดอกเบี้ย ภาษีจากการใช้จ่ายเงินโดยเช็ค ภาษีการโอนทรัพย์สิน และภาษีมูลค่าเพิ่มและต่างแยกหน่วยงานในการจัดเก็บ และจำนวนครั้ง ของการจ่ายค่าธรรมเนียมให้รัฐที่มากที่สุด คือ การจ่ายเงินสมทบประกันสังคมที่มีจำนวน 12 ครั้งต่อปี) |
| 8. ด้านการค้า  ระหว่าง  ประเทศ | เอกสารที่ต้องใช้ ระยะเวลา ค่าใช้จ่ายในการนำเข้า-ส่งออกสินค้าทางเรือ | ระยะเวลาในกระบวนการนำเข้า และส่งออก รวมทั้ง ค่าใช้จ่ายโดยรวมในการนำเข้า-ส่งออก ได้แก่ ค่าใช้จ่ายทางศุลกากรการจัดการ ณ ท่าเรือ ค่าขนส่งภายในประเทศอยู่ในอัตราที่สูง |
| 9. ด้านการบังคับ  ให้เป็นไปตาม  ข้อตกลง | ขั้นตอน ระยะเวลา ค่าใช้จ่ายในการระงับข้อพิพาททางแพ่ง | ระยะเวลาที่กระบวนการบังคับให้เป็นไปตามข้อตกลง ประกอบด้วย การยื่นคำร้อง การพิจารณาคดี และการบังคับคดี ใช้เวลานานถึง 440 วัน |
| 10. ด้านการ  แก้ปัญหา  การล้มละลาย | ระยะเวลา ค่าใช้จ่าย และอัตราเงินทีได้คืน  ในคดีล้มละลาย  และความแข็งแกร่งของกรอบการทำงานในกระบวนการล้มละลาย | ระยะเวลาที่ใช้ในการดำเนินกระบวนการล้มละลาย (รวบรวม จำหน่าย และแบ่งทรัพย์สินให้แก่เจ้าหนี้) นานถึง 2ปี 7เดือน และอัตราที่เจ้าหนี้จะได้รับชำระเงินคืนต่ำ (ร้อยละ 42.3) อีกทั้งในปี ค.ศ. 2015 ธนาคารโลกได้กำหนดตัวชี้วัดเพิ่มเติมในเรื่องความแข็งแกร่งของกรอบการทำงานในกระบวนการล้มละลาย ซึ่งวัด 4 มิติ คือ  1) การเริ่มต้นกระบวนการล้มละลาย  2) วิธีการบริหารทรัพย์สินของลูกหนี้  3) กระบวนการอนุมัติสำหรับการปรับโครงสร้างหนี้  4) สิทธิของเจ้าหนี้ในการเข้ามามีส่วนร่วมในกระบวนการ  ล้มละลาย |

**6. มติคณะรัฐมนตรี เมื่อวันที่ 9 ธันวาคม 2557 เรื่อง รายงานผลการจัดอันดับความยาก-ง่าย ในการ**

**ประกอบธุรกิจของธนาคารโลก (Doing Business 2015)**

ตามที่ธนาคารโลกได้จัดทำรายงานผลการวิจัย เรื่อง Doing Business เพื่อจัดอันดับความยาก-ง่ายในการเข้าไปประกอบธุรกิจในประเทศต่าง ๆ ทั่วโลก ซึ่งประเทศไทยได้รับการจัดอันดับในรายงานดังกล่าวมาตั้งแต่ ปี พ.ศ. 2548 ต่อเนื่องถึงปัจจุบัน และผลการจัดอันดับล่าสุดในรายงาน Doing Business 2015 ประเทศไทยได้รับการจัดให้อยู่ในอันดับที่ 26 จาก 189 ประเทศ โดยสำนักงาน ก.พ.ร. ได้รายงานผลการจัดอันดับดังกล่าวและข้อเสนอแนวทางการพัฒนาประสิทธิภาพการบริการของหน่วยงานภาครัฐเพื่อให้ผลการจัดอันดับฯ ของประเทศไทยดีขึ้นต่อคณะรัฐมนตรีเพื่อพิจารณา ซึ่งคณะรัฐมนตรีในการประชุมเมื่อวันที่ 9 ธันวาคม 2557 ได้มีมติรับทราบผลการจัดอันดับและให้หน่วยงานที่รับผิดชอบดำเนินการตามข้อเสนอแนวทางการดำเนินการพัฒนาประสิทธิภาพการบริการของหน่วยงานภาครัฐให้เป็นผลสำเร็จ รายละเอียดตามสิ่งที่ส่งมาด้วย 1

| **ด้าน** | **มาตรการที่ดำเนินการ**  **ได้ทันที (3เดือน)** | **มาตรการที่ดำเนินการ**  **ในระยะต่อไป (6เดือน)** | **มาตรการที่ดำเนินการ**  **ให้ยั่งยืน (12เดือน)** |
| --- | --- | --- | --- |
| 1. ด้านการเริ่มต้น  ธุรกิจ | ลดระยะเวลาการอนุมัติข้อบังคับการทำงานจาก 21 วัน เหลือ 18 วัน  *(หน่วยงานที่รับผิดชอบ:*  *กรมสวัสดิการและคุ้มครองแรงงาน)* |  | พัฒนาการจดทะเบียนธุรกิจผ่านระบบออนไลน์  *(หน่วยงานที่รับผิดชอบ:*  *กรมพัฒนาธุรกิจการค้า)* |
| 2. ด้านการ  ขออนุญาต  ก่อสร้าง | ลดระยะเวลาการขออนุญาตก่อสร้างอาคาร จาก 113 วัน เหลือ 83 วัน*(หน่วยงานที่รับผิดชอบ: กรุงเทพมหานคร)* | ลดระยะเวลาการติดตั้งประปาขนาดมาตรวัดน้ำ  ไม่เกิน 1 นิ้ว จาก 5 วัน เหลือ 3วัน  *(หน่วยงานที่รับผิดชอบ:*  *การประปานครหลวง)* | ปรับปรุงกฎหมาย กฎ ระเบียบในการก่อสร้างอาคารเช่น พระราชบัญญัติควบคุมอาคาร พ.ศ. 2522ให้มีความชัดเจนเกี่ยวกับการคุ้มครองประชาชนจากการก่อสร้างที่ผิดพลาด ปรับปรุงกฎหมายให้สามารถปรับตัวให้ทันกับการเปลี่ยนแปลงทางเศรษฐกิจและเทคโนโลยี  *(หน่วยงานที่รับผิดชอบ:*  *กรมโยธาธิการและผังเมือง)* |
| 3. ด้านการขอใช้  ไฟฟ้า |  | ลดระยะเวลาในการรับ  คำร้องขอติดตั้งไฟฟ้าและการเชื่อมต่อไฟฟ้าภายนอกจาก 35 วัน เหลือ 32 วัน  *(หน่วยงานที่รับผิดชอบ:*  *การไฟฟ้านครหลวง)* | ศึกษาและพัฒนาระบบที่สร้างความน่าเชื่อถือของการจ่ายไฟฟ้าเช่น ระยะเวลาที่ไฟดับ ความถี่ที่เกิดไฟฟ้าดับ  *(หน่วยงานที่รับผิดชอบ:*  *การไฟฟ้านครหลวง)* |
| 4. ด้านการ  จดทะเบียน  ทรัพย์สิน |  | ปรับปรุงระบบคุณภาพ  การจัดการที่ดิน เช่น ความน่าเชื่อถือของข้อมูลในเอกสารที่ดิน การเปิดเผยข้อมูลเกี่ยวกับที่ดินต่อสาธารณะ ความครอบคลุมของระบบแผนที่ที่ดินเพื่อคุ้มครองสิทธิในทรัพย์สินวิธีการแก้ปัญหาข้อพิพาทในที่ดิน เป็นต้น  *(หน่วยงานที่รับผิดชอบ: กรมที่ดิน)* | 1. ศึกษาความเป็นไปได้ในการ  ลดค่าธรรมเนียมการ  จดทะเบียนทรัพย์สิน  2. พัฒนาระบบแผนที่ที่ดินให้  เป็นระบบเดียวกันทั่วประเทศ  *(หน่วยงานที่รับผิดชอบ: กรมที่ดิน)* |
| 5. ด้านการได้รับ  สินเชื่อ | เร่งรัดพิจารณาออก  ประกาศกำหนดแนวทางการให้บริการคะแนนเครดิตแก่สถาบันการเงินโดยคณะกรรมการคุ้มครองข้อมูลเครดิต  *(หน่วยงานที่รับผิดชอบ: ธนาคารแห่งประเทศไทย/บริษัทข้อมูลเครดิตแห่งชาติจำกัด)* | ออกประกาศกำหนดให้  ผู้ค้าปลีกและบริษัทผู้  ให้บริการสาธารณูปโภค  เป็นสถาบันการเงินตาม  กฎหมายว่าด้วยการ  ประกอบข้อมูลเครดิต  เพื่อให้จัดเก็บและ  เผยแพร่ข้อมูลผู้ค้าปลีก  และข้อมูลจากบริษัทผู้  ให้บริการสาธารณูปโภคได้  โดยเริ่มจากผู้ให้บริการ  โทรศัพท์มือถือเป็น  อันดับแรกก่อน  *(หน่วยงานที่รับผิดชอบ: ธนาคารแห่งประเทศไทย/บริษัทข้อมูลเครดิตแห่งชาติ จำกัด)* | เร่งรัดการออกพระราชบัญญัติหลักประกันทางธุรกิจ พ.ศ......เพื่อสร้างระบบการบังคับหลักประกันที่มีประสิทธิภาพและเพื่อประโยชน์ในการขอและให้สินเชื่อ  *(หน่วยงานที่รับผิดชอบ: สำนักงานเศรษฐกิจการคลัง)* |
| 6. ด้านการ  คุ้มครอง  ผู้ลงทุน |  |  | 1. แก้ไขกฎหมายที่เกี่ยวข้องเพื่อเพิ่มความแข็งแกร่งในสิทธิของผู้ถือหุ้น อาทิ ประมวลกฎหมายแพ่งและพาณิชย์ พระราชบัญญัติ บริษัทมหาชนจำกัด พ.ศ. 2535ในประเด็นดังนี้  - ให้ผู้ถือหุ้นสามารถขอตรวจสอบเอกสารเกี่ยวกับธุรกรรมการซื้อขายของบริษัทได้  - ให้สิทธิผู้ถือหุ้นไม่น้อยกว่า ร้อยละ 10 สามารถขอให้แต่งตั้งผู้ตรวจสอบเพื่อทำการ  ตรวจสอบกิจการของบริษัทได้  - ผู้ถือหุ้นสามารถขอแก้ไขเพิ่มเติมหนังสือบริคณห์สนธิหรือข้อบังคับของบริษัทด้วยคะแนนเสียงมากกว่ากึ่งหนึ่ง  - ผู้ถือหุ้นจำนวน 10% สามารถเรียกประชุมวิสามัญได้  2. ศึกษาความเป็นไปได้ในการแก้ไขประมวลกฎหมายแพ่งและพาณิชย์เพื่อสร้างความแข็งแกร่งของโครงสร้างการบริหารจัดการบริษัทที่ดีและ  ความโปร่งใสในการบริหารจัดการบริษัท ในประเด็นดังนี้  - กำหนดให้คณะกรรมการของบริษัทจำกัดจะต้องจัดให้มีกรรมการอิสระประกอบอยู่ด้วย  - กำหนดให้บริษัทจำกัดต้องมี คณะกรรมการตรวจสอบ (Audit Committee)  - กำหนดให้ผู้ที่เข้าครอบงำกิจการของบริษัทมหาชนจำกัดและบริษัทจำกัดตั้งแต่ 50% ขึ้นไป จะต้องทำคำเสนอซื้อหุ้นทั้งหมดของบริษัทจากผู้ถือหุ้นเดิม  - กำหนดบทบัญญัติในการถือหุ้นไขว้ระหว่างกันได้ไม่เกิน 10%  - กำหนดให้บริษัทจำกัดจะต้องเปิดเผยรายชื่อผู้ถือหุ้นรายใหญ่ (ถือหุ้นตั้งแต่ 10% ขึ้นไป)  - กำหนดให้บริษัทจำกัดเปิดเผยข้อมูลของกรรมการเกี่ยวกับอำนาจในการบริหารจัดการบริษัทอื่น และข้อมูลพื้นฐานเกี่ยวกับประสบการณ์ทำงานของคณะกรรมการบริษัท  - กำหนดให้บริษัทจำกัดจะต้องเปิดเผยค่าตอบแทนรายบุคคลของผู้จัดการ  *(หน่วยงานที่รับผิดชอบ: สำนักงาน กลต./กรมพัฒนาธุรกิจการค้า)* |
| 7. ด้านการ  ชำระภาษี | กำหนดมาตรการจูงใจให้  นายจ้างยื่นเงินสมทบประกันสังคมผ่านระบบออนไลน์มากกว่าร้อยละ 50  *(หน่วยงานที่รับผิดชอบ: สำนักงานประกันสังคม)* | ปรับแบบฟอร์มหรือ  ลดจำนวนเอกสารที่ต้องใช้ในการชำระภาษีเพื่อลดระยะเวลาในการเตรียมเอกสารของผู้ประกอบการ  *(หน่วยงานที่รับผิดชอบ: กรมสรรพากร/สำนักงานประกันสังคม)* | 1. ปรับปรุงกระบวนการ  เตรียมการก่อนการยื่นภาษี*(หน่วยงานที่รับผิดชอบ : กรมสรรพากร/สำนักงานประกันสังคม)ประกันสังคม)*  2. พัฒนากระบวนการหลังการ  ยื่นภาษี  *(หน่วยงานที่รับผิดชอบ :กรมสรรพากร/สำนักงานประกันสังคม)*  3. ปรับปรุงระบบการรายการงบการเงินระหว่างกระทรวงการคลังและกระทรวงพาณิชย์ให้เป็นระบบเดียวกัน เพื่อลดเอกสารประกอบของผู้ประกอบการในการชำระภาษี  *(หน่วยงานที่รับผิดชอบ: กรมสรรพากร/กรมพัฒนาธุรกิจการค้า)* |
| 8. ด้านการ  ค้าระหว่าง  ประเทศ |  | 1)ลดระยะเวลาการจัดการ ณ ท่าเรือในการ  นำเข้า จาก 2วัน เหลือ 1วัน และการส่งออก จาก 3วัน เหลือ 1วัน  *(หน่วยงานหลัก :*  *กรมศุลกากร/การท่าเรือแห่งประเทศไทย)*  2) ผลักดันและสนับสนุนให้เกิดการเชื่อมโยงการติดต่อธุรกรรมทางการค้าของภาคเอกชนในรูปแบบอิเล็กทรอนิกส์ (B to B)  *(หน่วยงานหลัก :*  *กรมศุลกากร)* | 1) เร่งรัดให้ส่วนราชการที่มี  หน้าที่ในการออกใบอนุญาต/ใบรับรอง จัดทำระบบการเชื่อมโยงการยื่นข้อมูลเกี่ยวกับการนำเข้า-ส่งออกผ่านระบบNational Single Window : NSW (B to G) เพื่อให้สามารถ  เชื่อมโยงข้อมูลในระบบ NSW ได้อย่างเต็มรูปแบบ  *(หน่วยงานที่รับผิดชอบ:*  *กรมศุลกากร)*  2) เร่งรัดติดตามการเชื่อมโยงข้อมูลการอนุญาต/ใบรับรองในระบบ NSW และการผ่านพิธีการส่งออกและนำเข้าของหน่วยงานที่เกี่ยวข้องทั้ง 36หน่วยงาน (G to G) ให้ครบถ้วน  *(หน่วยงานที่รับผิดชอบ:*  *กรมศุลกากร)* |
| 9. ด้านการบังคับ  ให้เป็นไปตาม  ข้อตกลง | ลดระยะเวลาในการ  บังคับคดี อาทิ การแก้ไขประมวลกฎหมายวิธีพิจารณาความแพ่งโดยให้เจ้าพนักงานบังคับคดีขายทอดตลาดทรัพย์ได้โดย  ไม่ต้องอนุญาตศาลก่อน  ทุกคราวไป  *(หน่วยงานที่รับผิดชอบ:*  *กรมบังคับคดี)* |  | พัฒนาคุณภาพของระบบการพิจารณาคดีเช่น การยื่นฟ้อง การบริหารงานคดีทางอิเล็กทรอนิกส์  *(หน่วยงานที่รับผิดชอบ: สำนักงานศาลยุติธรรม)* |
| 10. ด้านการ  แก้ปัญหา  การล้มละลาย |  | พัฒนากระบวนการล้มละลาย เช่น สิทธิของลูกหนี้และเจ้าหนี้  ในการเริ่มดำเนินการชำระบัญชี การบริหารทรัพย์สินของลูกหนี้  การให้สินเชื่อภายหลังกระบวนการล้มละลาย กระบวนการอนุมัติสำหรับการปรับโครงสร้างหนี้ สิทธิของเจ้าหนี้ในการเข้ามามีส่วนร่วมในกระบวนการล้มละลาย เป็นต้น  *(หน่วยงานที่รับผิดชอบ :*  *กรมบังคับคดี)* | 1. ศึกษาและพิจารณาแก้ไขพระราชบัญญัติล้มละลาย พ.ศ. 2483เพื่อลดระยะเวลาการได้รับชำระหนี้ของเจ้าหนี้  2. พัฒนาระบบล้มละลายอิเล็กทรอนิกส์  *(หน่วยงานที่รับผิดชอบ:*  *กรมบังคับคดี)* |

----------------------------------